# Francisco Prósper Zaragoza

Francisco Prósper Zaragoza (L'Alqueria de la Cisterna, Mislata, 16 d'octubre de 1920 - Eivissa, 2003) és un contructor de decotars, director artístic, figurinista i guionista cinematogràfic valencià, un dels impulsors dels efectes especials al cinema d'Espanya.

## Biografia

Aficionat a la pintura, música i a l'artesania, va estudiar belles arts a la Reial Acadèmia de Belles Arts de Sant Carles. Després va aprendre modelatge, pintura i tècnica al taller del mestre faller Regino Mas. El 1946 marxà a Madrid, on va treballar als Estudios CEA i als Estudios Sevilla Films sota les ordres de Francisco Canet, que participaven en les produccions de Cifesa. Va ser director artístic a Currito de la Cruz (1949), Balarrasa (1951) i Surcos (1951), on es va encarregar de fer els decorats. S'especialitzà en maquetes, trucatges i efectes especials, i va treballar a produccions cinematogràfiques internacionals que es van rodar a Espanya com Mister Arkadin d'Orson Welles (1955), El Cid d'Anthony Mann (1961), Lawrence d'Aràbia de David Lean (1962), 55 dies a Pequín de Nicholas Ray (1963), La batalla de les Ardenes de Ken Annakin (1965), Viatges amb la meva tia de George Cukor (1972) i Els tres mosqueters de Richard Lester (1976).
El 1957 es va graduar a l'Institut d'Investigacions i Experiències Cinematogràfiques (IIEC), però només va dirigir dos llargmetratges, Confidencias de un marido (1963) i Un día es un día (1968), així com el guió de Los chicos con las chicas. Tanmateix, deixà la direcció i va compatibilitzar la docència a l'Escola Oficial de Cinema amb els treballs com a figurinista i director artístic. El 1994 va fer el guió de la pel·lícula de Joan Piquer i Simón La isla del diablo i va rebre un premi homenatge a les Medalles del Cercle d'Escriptors Cinematogràfics de 1995 per la seva carrera. Després es va retirar a Eivissa, on va morir el 2003.

## Filmografia (com a constructor de decorats)

* 1990: Bethune: La forja de un héroe
* 1990: La grieta (maquetista)
* 1988: El túnel(director artístic)
* 1984: La biblia en pasta
* 1984: Tuareg (maquetista)
* 1982: Nacional III
* 1981: Bodas de sangre
* 1976: Voyage of the Damned
* 1976: Robin i Marian
* 1975: El vent i el lleó
* 1973: Papillon
* 1972: Viatges amb la meva tia
* 1971: Nicolau i Alexandra
* 1970: Cronwell
* 1970: Patton
* 1969: 100 Rifles
* 1968: Krakatoa: East of Java
* 1967: Cervantes
* 1966: Golfus de Roma
* 1965: Crack in the World
* 1964: Tengo 17 años
* 1964: La chica del trébol
* 1964: La caiguda de l'Imperi romà
* 1963: Scherezade
* 1961: Alma aragonesa
* 1960: La paz empieza nunca
* 1959: Suddenly, Last Summer
* 1959: La vida alrededor
* 1959: North West Frontier
* 1956: Calabuch
* 1956: Alexander the Great
* 1955: Mister Arkadin
* 1954; Un caballero andaluz
* 1954: La danza de los deseos
* 1953: Jeromín
* 1952: Lola, la piconera
* 1951: Alba de América
* 1951: Surcos
* 1951: La leona de Castilla
* 1951: Balarrasa
* 1950: Agustina de Aragón
* 1949: Currito de la Cruz

## Referències

* ↑ Francisco Prósper al Diccionario Audiovisual Valenciano
* ↑ «Francisco Prósper y los efectos especiales cinematográficos españoles». Arxivat de l'original el 2019-10-29. [Consulta: 29 octubre 2019].
* ↑ Premios para Agustín Díaz Yanes, El País, 29 de maig de 1996